<classify> Timu hizo ziliutumia mchezo huo kujipima kwa ajili ya michuano ya Kombe la Kagame inayotazamiwa kuanza Julai 18 jijini Dar es Salaam pamoja na Ligi Kuu Tanzania Bara na ile ya Zanzibar. KMKM ni mabingwa wa Zanzibar.Yanga ambayo pia iliutumia mchezo huo kuwapima baadhi ya wachezaji wake wapya hasa wale kutoka nje ya Tanzania, iliandika bao hilo pekee katika dakika ya 51 lililofungwa na mmoja wa wachezaji wake hao Mzimbabwe, Donald Ngoma.Bao hilo alilifunga kwa kichwa akiunganisha mpira wa Mbrazili Andrey Coutinho. Yanga iliuanza mchezo huo kwa kasi, lakini ilipoteza nafasi ya wazi katika dakika ya tatu wakati Ngoma aliposhindwa kufunga huku KMKM ikijibu mapigo kwa shambulizi la Tizzo Charles, ambalo halikuzaa matunda.Mabingwa hao wa Bara waliendelea kuliandama lango la wapinzani wao na Salum Telela alikosa bao katika dakika ya 11 baada ya kupaisha mpira juu ya lango. Sherman naye alishindwa kufunga katika dakika ya 30 baada ya kupaisha krosi ya Geoffrey Mwashiuya.Ngoma alipoteza nafasi ya wazi licha ya kubaki na kipa wa KMKM. Kipindi cha pili, Yanga ilifanya mabadiliko kwa kuwatoa Mwashiuya na Mliberia Kpah Sherman na nafasi zao kuchukuliwa na Amissi Tambwe na Coutinho.Yanga ilimtoa Salem Telela na nafasi yake kuchukuliwa na Simon Msuva huku KMKM ikimtoa Juma Bwawa na kumuingiza Idd Kambi.Yanga ilitawala mchezo tangu mwanzo wa kipindi cha pili huku mchezaji wake Simon Msuva akikosa bao katika dakika ya 73 baada ya kupata pasi kutoka kwa Ngoma.Mudrick Muhibu wa KMKM alitoka na nafasi yake kuchukuliwa na Tizzo Charles. Ngoma alikosa bao katika dakika ya 79 baada ya shuti lake kutoka nje na dakika mbili baadae alitolewa na nafasi yake kuchukuliwa na Malimi Busungu.Aidha, Yanga Jumamosi itashuka tena kwenye Uwanja wa Taifa kujipima nguvu na kombaini ya Polisi inayojiandaa kwa ajili ya mashindano ya Polisi ya Sadc yatakayofanyika baadae mwaka huu nchini Namibia.Yanga na KMKM ziko katika Kundi A katika michuano ya Kombe la Kagame pamoja na Gor Mahia ya Kenya, Telecom ya Djibouti na Khartoum ya Sudan.Kikosi cha Yanga kilikuwa; Deo Munishi Dida, Joseph Zuttah, Mwinyi Hajji Mngwali, Kevin Yondan, Pato Ngonyani, Mbuyu Twite, Deus Kaseke, Salum TelelaSimon Msuva dk 66, Kpah ShermanAmissi Tambwe dk 46, Donald NgomaMalimi Busungu dk 81 na Godfrey MwashiuyaAndrey Coutinho dk 46.KMKM; Nassor Abdullah, Kassim Abdulkadir, Said Idrissa, Khamis Ali, Mussa Said, Ibrahim Khamis, Nassor AliHajji Simba dk 54, Tizzo Charles, Juma Mbwana, Fakhi MwalimuMaulid Ibrahim dk 63 na Matheo Antho  <topic>: MICHEZO 